Микеланджело Буонароти
Какво ти би могла, жена…

Превод от италиански: Драгомир Петров, 1970

chitanka.info

Какво ти би могла, жена…[0]

Какво ти би могла, жена,

макар да си божествено красива,

но смъртна и все още жива,

щом спиш, ядеш, говориш през деня?

Последвал те със леснина,

любезна, мила, вече без съмнения,

каква ли казън ще ме връхлети?

Че сам със свойта вещина,

с око, невзряно в откровения,

познавам късните севди.

Рисувай в мен, рисувай ти,

тъй както аз над лист или над камък

пустеещи налагам своя пламък.

[0] Възможно е и този мадригал да е бил посветен на Витория Колона, когато любовта на Микеланджело е била още в своето начало. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.